Διαγωνισμός Χορωδίας Eurovision 2017

Ο Διαγωνισμός Χορωδίας Eurovision 2017 ήταν ο 1ος Διαγωνισμός Χορωδίας της Eurovision, ο οποίος διοργανώνεται από την Ευρωπαϊκή Ραδιοτηλεοπτική Ένωση (EBU) και το Ίδρυμα Interkultur. Διεξήχθη στις 22 Ιουλίου 2017, στην Arena Riga, στη Ρίγα της Λετονίας. Παραγωγοί του πρώτου Διαγωνισμού Χορωδίας ήταν η εθνική ραδιοτηλεόραση της Λετονίας, Latvijas Televīzija (LTV), και το Γραφείο Τουριστικής Ανάπτυξης της Ρίγα. Εννέα χώρες συμμετείχαν στον πρώτο διαγωνισμό, μεταξύ αυτών και η Ουαλία.Ήταν η δεύτερη φορά που το Ηνωμένο Βασίλειο δεν συμμετείχε ως ενιαίο κράτος σε έναν διαγωνισμό του δικτύου της Eurovision, έπειτα από το Jeux Sans Frontières 1994, όπου η Ουαλία συμμετείχε ξανά, ως ξεχωριστό κράτος.

 Τοποθεσία 
 Χώρος Διεξαγωγής 
Στις 14 Φεβρουαρίου 2017, επιβεβαιώθηκε ότι ο πρώτος διαγωνισμός θα διεξαχθεί στη Arena Riga, που βρίσκεται στην πρωτεύουσα της Λετονίας. Η αρένα χρησιμοποιείται κυρίως για χόκεϊ επί πάγου, μπάσκετ και συναυλίες. Η Arena Riga μπορεί να φιλοξενήσει μέχρι και 14.500 άτομα, ενώ οι εργασίες κατασκευής της ολοκληρώθηκαν το 2006. Κατασκευάστηκε για να χρησιμοποιηθεί ως ένας από τους δύο χώρους διεξαγωγής του Παγκοσμίου Πρωταθλήματος Χόκεϊ επί πάγου IIHF 2006, με τον άλλο να είναι η Skonto Arena. Από το 2006, φιλοξενεί την ομάδα του Κοντινένταλ Χόκεϊ Λιγκ, Dinamo Riga. Επιπλέον, η Arena Riga έχει φιλοξενήσει πολλούς γνωστούς καλλιτέχνες από όλο τον κόσμο. Η Arena Riga φιλοξένησε το Group D στο Eurobasket 2015.

 Μορφή 
Οι συμμετέχουσες χώρες που είναι μέλη της EBU, έχουν τη δυνατότητα να συμμετάσχουν στον Διαγωνισμό Χορωδίας Eurovision. Εννέα χώρες συμμετείχαν στον φετινό διαγωνισμό. Κάθε συμμετέχουσα χώρα, εκπροσωπήθηκε από μία επαγγελματική χορωδία, και κάθε μία ερμήνευσε ένα κομμάτι το οποίο δεν υπερέβαινε τα 6 λεπτά. Κάθε κομμάτι πρέπει να περιλαμβάνει ένα ή περισσότερα μουσικά έργα, ενώ μπορεί να είναι και "ελεύθερου στυλ". Ωστόσο, κάθε κομμάτι θα πρέπει να είναι επηρεασμένο πολιτισμικά από την συμμετέχουσα χώρα. Τα εισιτήρια για τον διαγωνισμό κυκλοφόρησαν στις 15 Μαρτίου 2017. Η νικήτρια χορωδία έλαβε τον τίτλο της Καλύτερης Χορωδίας της Χρονιάς, καθώς και χρηματικό έπαθλο από το Δημοτικό Συμβούλιο της Ρίγα.

 Παρουσιαστές 
Στις 27 Φεβρουαρίου 2017, ανακοινώθηκε πως τον διαγωνισμό θα παρουσιάσουν, ο βραβευμένος με Grammy, συνθέτης και μαέστρος, Eric Whitacre και η παρουσιάστρια του LTV, Eva Johansone.

 Συμμετέχοντες 
Στις 27 Φεβρουαρίου 2017, η EBU επιβεβαίωσε πως επτά χώρες θα συμμετέχουν στον διαγωνισμό. Ωστόσο, μετά από σχετικές ανακοινώσεις από την Ουαλία και την Ουγγαρία, ο αριθμός τον συμμετεχόντων ανέβηκε σε εννέα.
ΣειράΧώραΧορωδίαΤραγούδιαΓλώσσαΘέση1 ΕσθονίαThe Estonian TV Girls’ Choir"Absolute Tormis"Εσθονικά -2 ΔανίαAcademic Choir Aarhus"I Seraillets Have"Δανικά -"Wiigen-Lied"3 ΒέλγιοLes Pastoureaux Boys’ Choir"Dans la troupe"Γαλλικά -"Ensemble"4 ΓερμανίαJazzchor Freiburg"African Call"Τεχνητή -"Palettes"Γερμανικά5 ΣλοβενίαCarmen Manet"Ta na Solbici"Σλοβενικά1"Adrca""Aj, zelena je vsa gora"6 ΟυγγαρίαBéla Bartók Male Choir"Karádi nóták"Ουγγρικά -7 ΟυαλίαCôr Merched Sir Gâr"O, Mountain, O"Τσεχικά2"Traditional Welsh Lullaby"Ουαλικά"Wade in the Water"Αγγλικά8 ΑυστρίαHard-chor"Ave Maria"Λατινικά -"I tua wos i wü"Γερμανικά"Rah"Αγγλικά9 ΛετονίαSpīgo"Grezna saule debesīs"Λετονικά3"Es čigāna meita biju"

 Διεύθυνση Χορωδιών 
Οι διευθυντές της κάθε χορωδίας ήταν οι εξής:

  Αυστρία – Alexander Koller
  Βέλγιο – Philippe Favette
  Γερμανία – Bertrand Gröger
  Δανία – Ole Faurschou
  Εσθονία – Aarne Saluveer
  Λετονία – Līga Celma-Kursiete
  Ουαλία – Islwyn Evans
  Ουγγαρία – Lakner Tamás
  Σλοβενία – Primož Kerštanj

 Διεθνής Αναμετάδοση & Ψηφοφορία 

 Σχολιαστές 
Οι περισσότερες χώρες έστειλαν σχολιαστές στη Ρίγα ή θα σχολιάζουν από τη χώρα τους:

  Αυστρία – Alexander Žigo και Teresa Vogl (ORF 2, με καθυστέρηση)
  Βέλγιο – Camille De Rijck (Musiq'3 και La Trois)
  Γερμανία – Άγνωστο (Arte Concert, ζωντανά - SR, SWR και WDR, με καθυστέρηση)
  Δανία – Ole Tøpholm και Phillip Faber (DR K)
  Εσθονία – Eero Raun (ETV2)
  Λετονία – Edgars Raginskis (LTV1)
  Ουαλία – Morgan Jones και Elin Manahan Thomas (S4C)
  Ουγγαρία – Milán Bolla (M5)
  Σλοβενία – Igor Velše (RTV SLO1)

 Μη συμμετέχουσες χώρες 

  Αλβανία – Andri Xhahu (RTSH 1, με καθυστέρηση)
  Αυστραλία – Χωρίς σχολιασμό (SBS, 16 Σεπτεμβρίου)
  Γαλλία – Άγνωστο (Arte Concert)
  Νορβηγία – Arild Erikstad (NRK2, 1 Απριλίου 2018)
  Ουκρανία – Άγνωστο (Radio Ukraine, με καθυστέρηση)
  Σερβία – Silvana Grujić (RTS2)

 Κριτική Επιτροπή 
Ο νικητής του διαγωνισμού αποφασίστηκε από μια κριτική επιτροπή, που αποτελούνταν από τους:
  Ελβετία – Nicolas Fink (μαέστρος)
  Ηνωμένο Βασίλειο – John Rutter (συνθέτης)
  Λετονία – Elīna Garanča (μέτζο-σοπράνο)

 Άλλες Χώρες 
Για να συμμετάσχει μια χώρα στον Διαγωνισμό Χορωδίας Eurovision πρέπει να είναι ενεργό μέλος της EBU. Είναι άγνωστο αυτή τη στιγμή, αν η EBU εξέδωσε προσκλήσεις σε όλα τα 56 ενεργά μέλη, όπως γίνεται και με τον Διαγωνισμό Τραγουδιού Eurovision.
  Νορβηγία – Στις 5 Σεπτεμβρίου 2016, ο νορβηγικός ραδιοτηλεοπτικός φορέας, NRK, ανακοίνωσε πως δεν θα συμμετέχει στον διαγωνισμό το 2017, καθώς αυτή τη στιγμή ασχολείται με τον διαγωνισμό Let the Peoples Sing, έναν άλλο διαγωνισμό της EBU.
  Σουηδία – Στις 29 Μαΐου 2017, ο εθνικός ραδιοτηλεοπτικός φορέας της Σουηδίας, SVT, ανακοίνωσε πως δεν θα συμμετάσχει το 2017.

Δείτε Επίσης
 Διαγωνισμός Τραγουδιού Eurovision 2017
 Διαγωνισμός Παιδικού Τραγουδιού Eurovision 2017
 Διαγωνισμός Νέων Χορευτών Eurovision 2017

 Σημειώσεις & Παραπομπές 
 Παραπομπές 

Εξωτερικοί Σύνδεσμοι


Κατηγορία:Διαγωνισμός Χορωδίας Eurovision
Κατηγορία:Eurovision